钦定古今图书集成/明伦汇编/氏族典/第052卷 > 《廖用贤尚友录》 > 韦彧
## 钦定古今图书集成/明伦汇编/氏族典/第052卷 > 《廖用贤尚友录》 > 韦彧

按《魏书韦阆传》：“缵弟彧，字遵庆，解褐奉朝请，迁太尉
骑兵参军，出为雍州治中，转别驾，入为司徒掾。寻转
散骑侍郎，稍迁平远将军、东豫州刺史。彧绥怀蛮左，
境内清肃。还遇大将军京兆王继西征，请为长史，拜
通直散骑常侍。寻以本官兼尚书，为豳夏行台，以功
封阴盘县开国男。孝昌元年秋，卒，赠抚军将军、雍州”
刺史。谥曰“文。”

===韦朏===按《魏书韦阆传》：“彧弟朏，字遵显，少有志业，年十八，辟
州主簿，解褐太学博士，迁秘书郎中，稍迁左军将军，
为荆郢和籴大使。南郢州刺史田夷启称朏父珍往
任荆州，恩洽中外，乞朏克南道别将，领荆州骁勇，共
为腹背。诏从之。未几，行南荆州事。肃宗末，除东徐州
刺史，寻迁安东将军，加散骑常侍。萧衍遣其郢州刺”
史田麤憘率众来寇，朏于石羊冈破斩之。以功封杜
县开国子。永安三年，卒于州。赠侍中、车骑将军、雍州
刺史，谥曰宣。